**ՄԵՂՐԻ ՀԱՄԱՅՆՔԻ ՂԵԿԱՎԱՐ ԲԱԳՐԱՏ ԶԱՔԱՐՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ` «ՈՒՍՈՒՑՉԻ ՏՈՆԻ» ԱՌԹԻՎ.**

Սիրելի՛ ուսուցիչներ, շնորհավորում եմ ձեզ մասնագիտական տոնի՝ Ուսուցչի օրվա կապակցությամբ:

Անգնահատելի է ձեր ավանդը մատաղ սերնդի հոգիներում ,ազգային և համամարդկային արժեքներ սերմանելու գործում։ Դուք անսահման նվիրումով ամենօրյա տքնաջան աշխատանք եք տանում՝ ձևավորելով մեր հայրենիքի արժանապատիվ ու բանիմաց քաղաքացուն։

Ուսուցչի տոնը մեծ խորհուրդ և իմաստ ունի, այն հոգեհարազատ է յուրաքանչյուրին, ով կրթվել, դաստիարակվել եւ ձևավորվել է դպրոցում, ով մտահոգ է հայրենի երկրի

և պետականության ապագայով: Բոլոր ժամանակներում էլ ուսուցիչն է կանգնած եղել մեր երկրի պետականության զարգացման ու ամրապնդման գործում `գրագետ սերնդի ձեւավորման ակունքներում, ուսուցչին է վերապահված մեր հայրենիքի վաղվա օրվա ձևավորման կարևորագույն առաքելությունը, որը դուք կրում եք անտրտունջ, սիրով ու նվիրումով:

Հարգելի´ ուսուցիչներ,մենք դժվարին օրեր ենք ապրում, որտեղ յուրաքանչյուրիս դերն ու առաքելությունը կրկնակի կարևոր են, ձերն՝ առավել քան: Մենք լավ ուսուցչին ենք պարտական ոչ միայն գիտելիքով զինված աշակերտի, այլև վաղվա գիտակից քաղաքացու, անմնացորդ հայրենասերի, երջանիկ անհատի կայացման համար. ձեր դերն անգնահատելի է, առաքելությունը՝ սրբազան, քանի որ դուք եք ապագայի կերտման առաջամարտիկները:

Հարգելի´ուսուցիչներ, դասախոսներ, դաստիարակներ, մեր համայնքների ու պետության զարգացման, մեր բանակի հզորացման, մեր նպատակների ու երազանքների իրականացման հիմքը ձեր հայրենանվեր աշխատանքով դնում եք դուք: Կրկին անգամ շնորհավորում եմ մասնագիտական տոնի առթիվ, մաղթում քաջառողջություն, խաղաղություն և արևշատություն, ինչպես նաև մեծ կամք ու եռանդ՝ չափազանց պատասխանատու ձեր աշխատանքում: